ஆனாலும், இதை மாரடைப்புக்கான முழு சிகிச்சை என்று கூற முடியாது. சிலருக்கு இந்தச் சிகிச்சைக்குப் பிறகும் இதயத்துக்கு ஏற்பட்ட ஆபத்து விலகுவதில்லை. அப்படியானவர்களுக்கு, 'ஆஞ்சியோபிளாஸ்டி ஸ்டென்ட் சிகிச்சை' மேற்கொள்ளப்படும். மொத்தமுள்ள மூன்று இதயத்தமனிகளில் ஒன்றோ, இரண்டோ அடைத்துக் கொண்டால், 'ஸ்டென்ட் சிகிச்சை'யும், மூன்றும் அடைத்துக் கொண்டால், 'பைபாஸ் அறுவை சிகிச்சை'யும் மேற்கொள்ளப்படும். பைபாஸ் சிகிச்சை மேற்கொள்ளமுடியாத அளவுக்கு உடல்நிலை மோசமாக இருந்தால், மூன்று அடைப்புகளையும் ஸ்டென்ட் சிகிச்சையில் சரியாக்குவதும் உண்டு.